LIT ร่วมงาน Opportunity Dayพร้อมนำเสนอข้อมูลธุรกิจ Q4
LIT ร่วมนำเสนอข้อมูลต่อนักลงทุน นักวิเคราะห์ และสื่อมวลชน ในงาน Opportunity Day บริษัทจดทะเบียนพบผู้ลงทุน ประจำไตรมาส 3/59 พร้อมนำเสนอข้อมูลธุรกิจประจำ Q4
21 ธ.ค. 2559


คุณสมพล เอกธีรจิตต์ (กลาง) กรรมการผู้จัดการ, คุณสิตาพัชร์ นิโรจน์ธนรัฐ (ขวาสุด) ผู้ช่วยกรรมการผู้จัดการฝ่ายสินเชื่อและบัญชีการเงิน พร้อมด้วย คุณชลธิชา ศุภลักษณ์เมธา (ซ้ายสุด) ผู้ช่วยผู้จัดการฝ่ายบัญชีและการเงิน บริษัท ลีซ อิท จำกัด (มหาชน) หรือ LIT ผู้ให้บริการทางการเงินสำหรับ SMEs ครบวงจร ร่วมนำเสนอข้อมูลต่อนักลงทุน นักวิเคราะห์ และสื่อมวลชน ในงาน Opportunity Day บริษัทจดทะเบียนพบผู้ลงทุน ประจำไตรมาส 3/2559 เผยผลการดำเนินงานไตรมาส 3/59 บริษัทฯมีรายได้รวม 72.50 ล้านบาท เพิ่มขึ้น 21.47 ล้านบาท หรือ 42.07% และมีกำไรสุทธิ 26.81 ล้านบาท เพิ่มขึ้น 8.85 ล้านบาท หรือ 49.28% จากช่วงเดียวกันปีก่อน ขณะที่แนวโน้มผลประกอบการในไตรมาส 4/59 มั่นใจว่าจะเติบโตต่อเนื่อง โดยได้รับปัจจัยหนุนจากการที่รัฐบาลเดินหน้าขยายการลงทุนเพื่อกระตุ้นเศรษฐกิจ และภาคเอกชนขยายการลงทุนเพิ่ม